*****

ΚΑΝΟΝΙΣΜΟΣ (ΕΟΚ) αριθ. 1355/84 ΤΗΣ ΕΠΙΤΡΟΠΗΣ

της 16ης Μαΐου 1984

για θέσπιση των λεπτομερειών εφαρμογής της πριμοδότησης για τη σφαγή ορισμένων χονδρών βοοειδών κρετατοπαραγωγής στο Ηνωμένο Βασίλειο κατά την περίοδο εμπορίας 1984/85

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1063/84 του Συμβουλίου της 16ης Απριλίου 1984 για τη χορήγηση πριμοδότησης για τη σφαγή ορισμένων χονδρών βοοειδών κρεατοπαραγωγής στο Ηνωμένο Βασίλειο κατά την περίοδο εμπορίας 1984/85 (1), και ιδίως το άρθρο 5,

τον κανονισμό (ΕΟΚ) αριθ. 1223/83 του Συμβουλίου της 20ής Μαΐου 1983 περί των τιμών συναλλάγματος που πρέπει να εφαρμοστούν στον γεωργικό τομέα (2), όπως τροποποιήθηκε τελευταία από τον κανονισμό (ΕΟΚ) αριθ. 855/84 (3), και ιδίως το άρθρο 4 παράγραφος 3,

Εκτιμώντας:

ότι ο κανονισμός (ΕΟΚ) αριθ. 1063/84 επιτρέπει στο Ηνωμένο Βασίλειο να χορηγήσει πριμοδότηση υπέρ των παραγωγών για τη σφαγή ορισμένων χονδρών βοοειδών κρεατοπαραγωγής κοινοτικής παραγωγής· ότι πρέπει να καθοριστούν οι σχετικές λεπτομέρειες εφαρμογής·

ότι πρέπει να διευκρινιστεί ότι το ποσό της πριμοδότησης για τη σφαγή πρέπει να είναι το ίδιο σε όλες τις περιοχές του Ηνωμένου Βασιλείου·

ότι πρέπει να προβλεφθεί ότι απολαύουν της πριμοδότησης αυτής μόνο τα ζώα που έχουν γεννηθεί και εκτραφεί στην Κοινότητα και των οποίων η σφαγή συντελείται στο Ηνωμένο Βασίλειο·

ότι είναι αναγκαίο να θεσπιστούν διατάξεις οι οποίες εξασφαλίζουν ότι τα κρέατα που προέρχονται από τα ζώα για τα οποία χορηγείται η πριμοδότηση δεν μπορούν να αποτελέσουν αντικείμενο αγοράς στην παρέμβαση σε άλλα κράτη μέλη·

ότι πρέπει να καθοριστούν οι κανόνες για τον υπολογισμό του μέγιστου ποσού που προβλέπει στο άρθρο 1 παράγραφος 2 του κανονισμού (ΕΟΚ) αριθ. 1063/84·

ότι πρέπει να καθοριστεί το μέσο βάρος των ζώων που αποτέλεσαν αντικείμενο της πριμοδότησης στο Ηνωμένο Βασίλειο κατά τη διάρκεια των προηγούμενων περιόδων εμπορίας·

ότι σύμφωνα με το άρθρο 3 του κανονισμού (ΕΟΚ) αριθ. 1063/84 πρέπει να εισπράττεται ένα ποσό για τα προϊόντα τα οποία έχουν πριμοδοτηθεί κατά την αναχώρησή τους από το Ηνωμένο Βασίλειο· ότι το ποσό αυτό πρέπει να καθορίζεται από την Επιτροπή·

ότι τα προϊόντα αυτά μπορούν να εξάγονται παρουσιασμένα με διαφορετικούς τρόπους που αναφέρονται στο παράρτημα· ότι το ποσό που αναφέρεται ανωτέρω δεν εισπράττεται όταν προσκομίζεται πιστοποιητικό απαλλαγής το οποίο πιστοποιεί ότι τα σχετικά προϊόντα δεν προέρχονται από βόειο κρέας στο οποίο έχει χορηγηθεί πριμοδότηση για τη σφαγή·

ότι ο κανονισμός (ΕΟΚ) αριθ. 1063/84 εφαρμόζεται από τις 2 Απριλίου 1984· ότι επειδή, εντούτοις, πρόκειται για είσπραξη του ποσού που αναφέρεται στο άρθρο 3 του εν λόγω κανονισμού και στο άρθρο 7 του παρόντος κανονισμού, είναι σκόπιμο να προβλεφθεί εφαρμογή από τις 21 Μαΐου 1984, ώστε να μη διαταραχθεί η εκτέλεση των τρεχουσών βραχυπρόθεσμων συμβάσεων παράδοσης οι οποίες συνηθίζονται κατά τις ενδοκοινοτικές συναλλαγές στον τομέα του βοείου κρέατος· ότι εξάλλου, όσον αφορά τις εξαγωγές προς τις τρίτες χώρες, είναι δικαιολογημένο να μην υπόκεινται αυτές στην είσπραξη του προαναφερόμενου ποσού πριν από την 1η Ιουλίου 1984, εφόσον ο ενδιαφερόμενος έχει υποβάλει αίτηση για πιστοποιητικό απαλλαγής η οποία συνοδεύεται από αίτηση για προκαθορισμό της επιστροφής πριν από τις 31 Μαρτίου 1984· ότι πράγματι, ο ενδιαφερόμενος, όταν υποβάλει μια τέτοια αίτηση για προκαθορισμό της επιστροφής, έχει λάβει όλα τα κατάλληλα μέτρα για να εξασφαλίσει τη σωστή εκτέλεση των συμβάσεών του·

ότι η Επιτροπή Διαχείρισης Βοείου Κρέατος δεν διατύπωσε γνώμη μέσα στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό της πριμοδότησης για τη σφαγή που προβλέπεται στον κανονισμό (ΕΟΚ) αριθ. 1063/84 είναι το ίδιο σε όλες τις περιοχές του Ηνωμένου Βασιλείου.

Άρθρο 2

1. Οι αρμόδιες αρχές του Ηνωμένου Βασιλείου καθορίζουν τις κατηγορίες, ποιότητες και όρια βάρους των χονδρών βοοειδών για τα οποία προορίζεται το δικαίωμα πριμοδότησης.

2. Το μέσο βάρος που αναφέρεται στο άρθρο 1 παράγραφος 2 του κανονισμού (ΕΟΚ) αριθ. 1063/84 ορίζεται σε 460 χιλιόγραμμα.

3. Για τους σκοπούς του παρόντα κανονισμού, 100 χιλιόγραμμα βάρους ζώντος ζώου ισοδυναμούν με 53,8 χιλιόγραμμα βάρους σφαγίου.

Άρθρο 3

1. Το Ηνωμένο Βασίλειο μπορεί να προβλέπει τη χορήγηση της πριμοδότησης που αναφέρεται στο άρθρο 1 όταν το ζώο τίθεται για πρώτη φορά στην αγορά προς σφαγή. Οι αρμόδιες αρχές ενημερώνουν την Επιτροπή όταν προσφεύγουν στη δυνατότητα αυτή.

2. Τα ζώα για τα οποία έχει χορηγηθεί πριμοδότηση σύμφωνα με την παράγραφο 1, πρέπει να σφαγούν μέσα σε 21 ημέρες από την ημερομηνία κατά την οποία τέθηκαν για πρώτη φορά στην αγορά. Οι αρμόδιες αρχές λαμβάνουν μέτρα που εξασφαλίζουν ότι τα ζώα αυτά έχουν σημανθεί με μόνιμο τρόπο για να αποφευχθεί το ενδεχόμενο να αποτελέσουν εκ νέου αντικείμενο πριμοδότησης.

Άρθρο 4

Η πριμοδότηση που αναφέρεται στο άρθρο 1 χορηγείται μόνο για ζώα τα οποία έχουν γεννηθεί και εκτραφεί στην Κοινότητα και των οποίων η σφαγή συντελείται στο Ηνωμένο Βασίλειο.

Άρθρο 5

1. Το βόειο κρέας που προέρχεται από τις κατηγορίες των ζώων που επιλέγονται στο Ηνωμένο Βασίλειο δεν αγοράζεται από τους οργανισμούς παρέμβασης των άλλων κρατών μελών.

2. Αν το κρέας που αναφέρεται στην παράγραφο 1 προσφέρεται από οργανισμούς παρέμβασης στο Ηνωμένο Βασίλειο, αφαιρείται από την τιμή αγοράς στην παρέμβαση ποσό ίσο προς την πριμοδότηση που ισχύει την ημέρα της σφαγής.

Σε περίπτωση που η αγορά στην παρέμβαση αφορά άλλα προϊόντα εκτός από σφάγια ή ημισφάγια, το ποσό που πρέπει να αφαιρεθεί ισούται με εκείνο που έχει καθοριστεί για τα σφάγια, πολλαπλασιασμένο επί τον συντελεστή που λαμβάνεται υπόψη για τον υπολογισμό της τιμής αγοράς άλλων τεμαχίων εκτός από σφάγια.

Άρθρο 6

Η Ιρλανδία και το Ηνωμένο Βασίλειο λαμβάνουν όλα τα κατάλληλα μέτρα για να διασφαλίσουν ότι τα κρέατα που προέρχονται από κατηγορίες χονδρών βοοειδών που επιλέγονται για την πριμοδότηση, τα οποία κατάγονται από την Ιρλανδία και προορίζονται για κατανάλωση στο Ηνωμένο Βασίλειο, απολαύουν οικονομικών πλεονεκτημάτων ισοδύναμων με την πριμοδότηση για τη σφαγή.

Άρθρο 7

1. Το ποσό που αναφέρεται στο άρθρο 3 του κανονισμού (ΕΟΚ) αριθ 1063/84 το οποίο πρέπει να εισπράττεται κατά την έξοδο από το έδαφος του Ηνωμένου Βασιλείου των προϊόντων που αναφέρονται στο παράρτημα, καθορίζεται κάθε εβδομάδα από την Επιτροπή. Το ποσό αυτό είναι ισοδύναμο με το ποσό της πριμοδότησης που καθορίζεται για την εβδομάδα κατά τη διάρκεια της οποίας πραγματοποιείται η έξοδος των εν λόγω προϊόντων.

2. Κατά την τήρηση των τελωνειακών διατυπώσεων όσον αφορά τα προϊόντα που αναφέρονται στην παράγραφο 1 συστήνεται εγγύηση. Η εγγύηση αυτή καθορίζεται από το Ηνωμένο Βασίλειο σε επίπεδο που αρκεί για την κάλυψη του οφειλόμενου, σύμφωνα με την παράγραφο 1, ποσού και το οποίο είναι τουλάχιστον ίσο με το ποσό της πριμοδότησης για την εβδομάδα που προηγείται εκείνης κατά τη διάρκεια της οποίας πραγματοποιείται η έξοδος. Η εγγύηση αποδεσμεύεται μετά την καταβολή του ποσού που αναφέρεται στην παράγραφο 1.

3. Το ποσό που αναφέρεται στην παράγραφο 1 καθορίζεται για τα νωπά, διατηρημένα με απλή ψύξη ή κατεψυγμένα σφάγια χονδρών βοοειδών. Τα ποσά που εφαρμόζονται στα άλλα προϊόντα καθορίζονται χρησιμοποιώντας τους συντελεστές που προβλέπονται στο παράρτημα.

Άρθρο 8

1. Οι αρμόδιες αρχές του Ηνωμένου Βασιλείου εκδίδουν, κατόπιν αιτήσεως, πιστοποιητικό απαλλαγής για το βόειο κρέας και τα προϊόντα του βοείου κρέατος για τα οποία δεν έχει χορηγηθεί ή δεν πρόκειται να χορηγηθεί πριμοδότηση.

2. Οι αρμόδιες αρχές λαμβάνουν όλα τα απαραίτητα μέτρα προκειμένου να εξασφαλίσουν ότι τα πιστοποιητικά απαλλαγής χορηγούνται μόνο όσον αφορά το βόειο κρέας και τα προϊόντα βοείου κρέατος, όπως αναφέρονται στην παράγραφο 1, τα οποία έχουν υποβληθεί σε επίσημο έλεγχο από το σημείο σφαγής ή εισόδου στο Ηνωμένο Βασίλειο μέχρι το σημείο εξόδου από το έδαφος του Ηνωμένου Βασιλείου.

3. Κατά παρέκκλιση από την παράγραφο 2, χορηγείται πιστοποιητικό απαλλαγής, κατόπιν αιτήσεως του αγοραστή, για το βόειο κρέας και τα προϊόντα βοείου κρέατος τα οποία έχουν αγοραστεί από οργανισμό παρέμβασης του Ηνωμένου Βασιλείου, υπό τον όρο ότι το βόειο κρέας και τα προϊόντα βοείου κρέατος υποβάλλονται σε επίσημο έλεγχο από τις αποθήκες με ψυκτικά μηχανήματα όπου βρίσκονται τη στιγμή όπου έχουν αγοραστεί τα προϊόντα μέχρι το σημείο εξόδου από το έδαφος του Ηνωμένου Βασιλείου.

4. Το ποσό που αναφέρεται στο άρθρο 7 παράγραφος 1 δεν εισπράττεται για το βόειο κρέας και τα προϊόντα βοείου κρέατος για τα οποία πιστοποιητικό απαλλαγής που έχει εκδοθεί από τις αρμόδιες αρχές προσκομίζεται τη στιγμή που τηρούνται οι τελωνειακές διατυπώσεις κατά την έξοδο από το Ηνωμένο Βασίλειο.

Άρθρο 9

Οι αρμόδιες αρχές του Ηνωμένου Βασιλείου λαμβάνουν όλα τα αναγκαία μέτρα προκειμένου να εξασφαλίσουν ότι τηρούνται οι διατάξεις του παρόντος κανονισμού.

Σε περίπτωση ανάγκης, εξασφαλίζουν την κάλυψη για ποσό ίσο με την πριμοδότηση που έχει καταβληθεί. Άρθρο 10

Οι εξαγωγές για τις οποίες έχουν ζητηθεί πιστοποιητικά προκαθορισμού της επιστροφής πριν από τις 31 Μαρτίου 1984 και έχουν τηρηθεί οι τελωνειακές διατυπώσεις εξαγωγής κατά την έξοδο από το Ηνωμένο Βασίλειο πριν από την 1η Ιουλίου 1984, δεν υπόκεινται στις διατάξεις του άρθρου 7.

Άρθρο 11

1. Οι αρμόδιες αρχές του Ηνωμένου Βασιλείου ανακοινώνουν στην Επιτροπή μέσα σε 10 ημέρες από την ημερομηνία που τίθενται σε εφαρμογή, τα μέτρα που έχουν ληφθεί για την εκτέλεση του παρόντος κανονισμού.

2. Επιπλέον, ανακοινώνουν στην Επιτροπή:

α) κάθε εβδομάδα το προβλεπόμενο ποσό της πριμοδότησης για την τρέχουσα εβδομάδα·

β) το αργότερο 15 ημέρες μετά το τέλος της εβδομάδας στην οποία αναφέρονται οι ανακοινώσεις που προβλέπονται στο στοιχείο α), τον αριθμό και τις κατηγορίες των ζώων για τα οποία υφίσταται το δικαίωμα πριμοδότησης, καθώς και το ποσό των πριμοδοτήσεων που έχουν πραγματικά χορηγηθεί·

(γ) το αργότερο 15 ημέρες μετά τη λήξη κάθε περιόδου 10 ημερών τις ποσότητες των προϊόντων που υπάγονται στη διάκριση 16.02 Β ΙΙΙ β) 1 ββ) του Κοινού Δασμολογίου τα οποία εξάγονται σε τρίτες χώρες ή αποστέλλονται σε άλλα κράτη μέλη, οι οποίες κατανέμονται ανά χώρα προορισμού.

Άρθρο 12

Τα ποσά που έχουν καλυφθεί από το Ηνωμένο Βασίλειο στις περιπτώσεις που προβλέπονται στο άρθρο 5 παράγραφος 2, στο άρθρο 7 παράγραφος 1 και στο άρθρο 9, δηλώνονται ότι αφαιρούνται από τις δαπάνες του Ευρωπαϊκού Γεωργικού Ταμείου Προσανατολισμού και Εγγυήσεων, στο μέτρο που οι δαπάνες οι οποίες αντιστοιχούν στα αυτά επιβαρύνουν την κοινοτική χρηματοδότηση.

Άρθρο 13

1. Ο συντελεστής που πρέπει να εφαρμοστεί στο ποσό της πριμοδότησης είναι η αντιπροσωπευτική τιμή που ισχύει την ημέρα της σφαγής του ζώου που αποτελεί αντικείμενο της πριμοδότησης αυτής ή, σε περίπτωση εφαρμογής του άρθρου 3 παράγραφος 1, την ημέρα που το ζώο τίθεται για πρώτη φορά στην αγορά προς σφαγή.

2. Ο συντελεστής μετατροπής που εφαρμόζεται στο ποσό που αναφέρεται στο άρθρο 7 είναι η αντιπροσωπευτική τιμή η οποία ισχύει την ημέρα κατά την οποία τηρούνται οι τελωνειακές διατυπώσεις κατά την έξοδο από το Ηνωμένο Βασίλειο.

Άρθρο 14

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 2 Απριλίου 1984. Εντούτοις, το άρθρο 7 εφαρμόζεται από τις 21 Μαΐου 1984.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Μαΐου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 105 της 18. 4. 1984, σ. 1.

(2) ΕΕ αριθ. L 132 της 21. 5. 1983, σ. 33.

(3) ΕΕ αριθ. L 90 της 1. 4. 1984, σ. 1.

ΠΑΡΑΡΤΗΜΑ

Συντελεστές που εφαρμόζονται για τον υπολογισμό των ποσών που αναφέρονται στο άρθρο 7

παράγραφος 3

1.2.3 // // // // Κλάση

του Κοινού

Δασμολογίου

// Περιγραφή

// Συντελεστής // // // // 1

// 2

// 3 // // // // 02.01 Α ΙΙ α)

και

02.01 Α ΙΙ β) // Κρέας χονδρών βοοειδών, νωπό διατηρημένο δι ' απλής ψύξης ή κατεψυγμένο:

1. Σε ολόκληρα σφάγια, ημιμόρια σφαγίου ή τεταρτημόρια αποκαλούμενα «αλληλοσυμπληρούμενα» // 1,00 // // 2. Εμπρόσθια τεταρτημόρια μη κεχωρισμένα ή κεχωρισμένα // 0,80 // // 3. Οπίσθια τεταρτημόρια μη κεχωρισμένα ή κεχωρισμένα // 1,20 // // 4. Έτερα: // // // αα) μη αποστεωμένα // 0,80 // // ββ) αποστεωμένα // 1,37 // 02.06 Γ Ι α) // Κρέατα χονδρών βοοειδών, αλατισμένα, σε άλμη, αποξηραμένα ή καπνιστά: // // // 1. μη αποστεωμένα // 0,80 // // 2. αποστεωμένα // 1,14 // 16.02 Β ΙΙΙ β) 1 // Έτερα παρασκευάσματα και κονσέρβες κρεάτων ή παραπροϊόντων σφαγίων περιέχοντα κρέας ή παραπροϊόντα σφαγίου χονδρών βοοειδών: // // // αα) μη εψημένα· μείγματα κρέατος ή παραπροϊόντων κρέατος ή παραπροϊόντων μη εψημένων // 1,14 // // //